הקוראן המבורך סורה 96 (תרגום דאר אלסלאם)


סורה  96: "קרא" (קרא!)

בשם אללה הרחמן  הרחום

1 קרא בשם ריבונך אשר ברא!

2 ברא את האדם מקריש דם נצמד!

3 קרא! וריבונך הנותן בשפע!

4 אשר לימד בעט,

5 לימד את האדם את אשר לא ידע.

6 לא ולא! אכן האדם מפריז במריו,

7 בחשבו שאינו זקוק לו.

8 אכן, אל ריבונך תשוב.

9 הראית את זה שמונע,

10 מעבד להתפלל.

11 הראית אם היה בדרך הישר?

12 או הטיף ליראת אללה?

13  הראית אם ישקר ויפנה עורף?

14 הלא ידע שאללה רואה אותו?

15 לא ולא! במידה וימשיך, אנחנו נסחב אותו מקדמת ראשו,

16 קדמת ראשו הכוזבת, החוטאת.

17 ואז, שיקרא לחבורתו,

18 אנחנו נזמן את מלאכי הגיהינום!

19 לא ולא! אל תיכנע לו, ותסגוד והתקרב.

הקוראן סורה 96
הקוראן המבורך (תרגום דאר אלסלאם)